stanford-oval/wikipedia huggingface dataset:
Neumarkt in der Oberpfalz
Historia

Nürnbergin ja Regensburgin väliselle kauppareitille oli kehittynyt todennäköisesti 1100-luvun puoleen väliin tultaessa uusi markkinapaikka, der Neue Markt ("novum forum"). Varhaisin kirjallinen maininta Neumarkt-nimisestä paikasta on vuodelta 1160. Kaupungin omistuksesta käytiin kiistaa keskiajan kuluessa. Herttua Johann von Pfalz-Neumarkt valitsi kaupungin asuinpaikakseen vuonna 1410 ja rakennutti sinne uuden linnan. Se sai seurakseen kirkkoja ja raatihuoneen, ja Neumarkt koki taloudellisen ja kulttuurisen kukoistuskauden. Neumarktissa toteutettiin reformaatio ja kaupunkilaiset kääntyivät luterilaisiksi. Kolmikymmenvuotisen sodan seurauksena katolinen usko palautettiin ja Neumarkt taantui uinuvaksi maalaiskaupungiksi.
Keskiaikainen kaupunkikuva alkoi muuttua kunnolla vasta 1800-luvun puolessavälissä. Neumarkt liitettiin rautatieverkkoon linjalle Regensburg–Nürnberg vuonna 1871. Neumarkt eli nousukauden, jota siivitti eritoten metalli- ja puunjalostusteollisuus. Toisen maailmansodan lopulla Neumarktia pommitettiin, sillä siellä oli räjähdeteollisuutta. Jälleenrakennus oli ripeää ja vanha raatihuone avattiin uudelleen 1957. Vuoden 1972 kuntauudistusten myötä Neumarkt sai suuren piirikaupungin (Große Kreisstadt) aseman. Myöhemmin 1900-luvulla vanhaakaupunkia saneerattiin. Joulukuussa 2010 Neumarkt liitettiin Nürnbergin paikallisjunaverkkoon.
Talous ja liikenne

Neumarktissa on muun muassa rakennusalan suuryrityksen Max Böglin ja puutuotteisiin erikoistuneen Pfleidererin pääkonttorit. Paikallinen olutpanimo on Neumarkter Lammsbräu. Neumarktin tärkein rautatieasema on Bahnhof Neumarkt (Oberpfalz). Pöllingissä sijaitsee rautatiepysäkki. Moottoritie BAB 3 kulkee Neumarktin pohjoisrajaa viistäen ja kaupungilla on oma liittymä, josta on pääsy maantielle 299, jolta on yhteys kaupungin katuverkkoon.
Aiheesta muualla

Neumarkt in der Oberpfalz, Baijeri, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Neumarkt in der Oberpfalz
Käännös suomeksi
Neamț (piirikunta)

| Neamțin piirikunta Județul Neamț |
| --- | --- |
 Vaakuna
 Sijainti
Valtio:  Romania
Kehitysalue:  Nord-Est
Historiallinen alue:  Moldavia
Hallinto:  
 – hallinnollinen keskus:  Piatra Neamț
Pinta-ala:  5 896 km²
Väkiluku (2014):  461 869
 – väestötiheys:  78,3 as./km²
Lyhenteet:  
 – rekisterikilven tunnus:  NT
 
Consiliul Județean Neamț
Neamț on piirikunta Romanian Moldaviassa. Piirikunnan pääkaupunki on Piatra Neamț. Sen pinta-ala on 5 896 km² ja siellä on noin 461 869 asukasta (vuonna 2014).
Maantiede

Piirikunnan pinta-ala on yhteensä 5 896 km². Alueella sijaitsee Romanian suurin tekojärvi Bicaz.
Neamțin piirikunta rajautuu idässä Iașin ja Vasluin piirikuntiin, lännessä Harghitan piirikuntaan, pohjoisessa Suceavan piirikuntaan sekä etelässä Bacăun piirikuntaan.
Kaupungit ja kunnat > Kaupungit

Piatra Neamț
Roman
Bicaz
Roznov
Târgu Neamț
Kaupungit ja kunnat > Kunnat

| 0 | 1 | 2 | 3 | 4 | 5 |
| --- | --- | --- | --- | --- | --- |
|  Agapia  Alexandru cel Bun  Bahna  Bălțătești  Bârgăuani  Bicaz-Chei  Bicazu Ardelean  Bâra  Bodești  Boghicea  Borca  Borlești  Botești  Bozieni |  Brusturi  Cândești  Ceahlău  Cordun  Costișa  Crăcăoani  Dămuc  Dobreni  Doljești  Dragomirești  Drăgănești  Dulcești  Dumbrava Roșie  Farcașa |  Făurei  Gârcina  Gherăești  Ghindăoani  Girov  Grințieș  Grumăzești  Hangu  Horia  Icușești  Ion Creangă  Mărgineni  Moldoveni  Negrești |  Oniceni  Păstrăveni  Pângărați  Petricani  Piatra Șoimului  Pipirig  Podoleni  Poiana Teiului  Poienari  Răucești  Războieni  Rediu  Români  Ruginoasa |  Sagna  Săbăoani  Săvinești  Secuieni  Stănița  Ștefan cel Mare  Tarcău  Tașca  Tazlău  Tămășeni  Timișești  Trifești  Tupilați  Țibucani |  Urecheni  Valea Ursului  Văleni  Vânători-Neamț  Zănești |
Väestö

Vuonna 2011 tehdyn väestönlaskennan mukaan piirikunnassa oli 452 900 asukasta ja sen väestötiheys oli 76,81 asukasta neliökilometrillä.
Piirikunnan asukkaista romanialaisia on 98,25 %, romaneja 1,48 %, lipovaneja 0,05 % ja unkarilaisia 0,04 %.
| Vuosi | Piirikunnan väestönkasvu |
| --- | --- |
1948: 357 348
1956:  419 949
1966:  470 206
1977:  532 096
1992:  578 420
2002:  554 516
2004:  570,367
2011:  452 900
Aiheesta muualla

Kuvia tai muita tiedostoja aiheesta Neamţin piirikunta Wikimedia Commonsissa
Piirikunnan viralliset internetsivut (romaniaksi)
Romanian piirikunnat
Alba
Arad
Argeș
Bacău
Bihor
Bistrița-Năsăud
Botoșani
Brașov
Brăila
Buzău
Caraș-Severin
Călărași
Cluj
Constanța
Covasna
Dâmbovița
Dolj
Galați
Giurgiu
Gorj
Harghita
Hunedoara
Ialomița
Iași
Ilfov
Maramureș
Mehedinți
Mureș
Neamț
Olt
Prahova
Satu Mare
Sălaj
Sibiu
Suceava
Teleorman
Timiș
Tulcea
Vaslui
Vâlcea
Vrancea
Piatra Neamț
Norm Spencer

| Norm Spencer> Henkilötiedot.Näyttelijä |
| --- | --- |
Taiteilijanimet:  Norman Spencer
Aktiivisena:  1989–2010
Merkittävät roolit:  Kyklooppi (X-Men)
Aiheesta muualla
IMDb 
Norm Spencer (23. helmikuuta 1958 – 31. elokuuta 2020) oli kanadalainen ääninäyttelijä, joka tunnetaan parhaiten Kykloopin ääniroolista 1990-luvun piirrossarjassa X-Men.
Ura

Spencer aloitteli ääninäyttelemisen televisiossa vuonna 1989 Babar ja sarvikuonot -animaatioelokuvan myötä. Sittemmin hän toimi sarjakuvista tutun supersankarin Kykloopin äänenä vuosien 1992–2000 aikana. Spencer esitti hahmoa X-Men-piirrossarjan lisäksi videopeleissä, kuten X-Men: Children of the Atom ja Marvel vs. Capcom 2: New Age of Heroes. Hän teki myös muutamia näytelmärooleja, jotka olivat useimmiten cameorooleja, muun muassa elokuvassa Syötti (2000).
Aiheesta muualla

Norm Spencer TV.comissa (Arkistoitu – Internet Archive) (englanniksi)
Norm Spencer Voice Chasersissa (Arkistoitu – Internet Archive) (englanniksi)
Nilan

| Nilan A/S |
| --- | --- |

Perustettu:  1974
Kotipaikka:   Hedensted, Tanska
Toimiala:  Talotekniikka, ilmastointi- ja lämmitysjärjestelmät
Kotisivu:  www.nilan.fi
Infobox OKVirheellinen NIMI-arvo: 
Nilan on tanskalainen yritys, joka toimii talotekniikan alalla tuottaen lämmöntalteenottoon perustuvia lämmitys- ja ilmanvaihtojärjestelmiä. Yrityksen päätuotteet ovat erilaiset poistoilmalämpöpumput ja ilmanvaihtolaitteet.
Yritys perustettiin vuonna 1974 Vejlen kaupungissa Tanskassa. Seuraavana vuonna Nilan toi markkinoille ilmasta veteen -lämpöpumpun. Yrityksen toiminta kasvoi 1980, jolloin yritys laajeni Suomeen, Itävaltaan, Kanadaan ja Yhdysvaltoihin. Nykyään yritys toimii ympäri Eurooppaa. [lähde? ]
Nilan-tuotteiden maahantuoja Suomessa on Nilan Suomi Oy.
Vuonna 2010 Nilan sai Compact P -poistoilmalämpöpumpulle saksalaisen Passivhaus-instituutin passiivitaloihin tarkoitetun passiivitalosertifikaatin.
Ilmanvaihtotuotteet

Maalämpölaitteet uudistaloon Nilan Compact MPL 3 kW, 6 kW sekä 9 kW
Ilmanvaihtokoneet Confort - sarja
Poistoilmalämpöpumput E- sarja
Lämmöntalteenotto ja viilennys VPL -Sarja
Lämmöntalteenotto ja viilennys VPM -Sarja
Aiheesta muualla

Nilan (Arkistoitu – Internet Archive) (englanniksi)
Maahantuojan sivut
Nathan

| Nathan |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Natan, Naatan
Nimen alkuperä:  hepr. ’(Jumalan) lahja’
Infobox OKNimi-testi OK: 
Nathan on heprealaisperäinen miehen etunimi. Se on Vanhassa testamentissa esiintyvä nimi, jonka merkitys on ’Jumala on antanut’ tai ’(Jumalan) lahja’. Se voi olla lyhentymä samaa merkitsevistä pidemmistä nimistä Natanael ja Jonathan. Nathanin rinnakkaismuotoja ovat Naatan ja nykyisessä raamatunsuomennoksessa käytetty Natan.
Digi- ja väestötietoviraston mukaan Suomessa on toukokuuhun 2024 mennessä tilastoitu noin 610–620 Nathan-nimistä miestä. Natan-nimisiä on ollut noin 70–80 ja Naatan-nimisiä noin 10–30.
Nimipäivät

Vuosina 1705–1706 Nathanilla oli Suomen almanakassa nimipäivä 29. joulukuuta.
Nimi Natan sisältyi Ruotsin almanakkaan vuosina 1986–1992. Nimipäivä oli 22. joulukuuta.
Kuvitteellisia Nathaneja

Nathan Drake, päähenkilö videopelisarjassa Uncharted
Nathan Maloney, henkilöhahmo televisiosarjassa Älä kerro äidille
Nathan Petrelli, henkilöhahmo televisiosarjassa Heroes
Nathan Viisas, juutalainen kauppias, Gotthold Ephraim Lessingin samannimisen näytelmän päähenkilö
Norra Vallgrund

| Norra Vallgrund |
| --- | --- |
 Norra Vallgrund
 Koordinaatit: 63°11′45″N, 21°18′20″E 
Valtio:  Suomi
Maakunta:  Pohjanmaa
Kunta:  Mustasaari
Hallinto:  
 – Asutustyyppi:  kylä, taajaman osa
Väkiluku (2020):  329
Postinumero:  65920
 Väkiluku koskee postinumeroaluetta ja sen lähde on Tilastokeskus. Tieto on ajankohdan 31.12.2020 mukainen. 
Infobox OKVirheellinen NIMI-arvo: 
Norra Vallgrund on kylä Raippaluodon saarella Mustasaaren kunnassa Pohjanmaalla. Kylä sijaitsee noin 7 kilometrin päässä Raippaluodon kirkonkylästä. Kylässä on noin 350 asukasta. Norra Vallgrundin vieressä eteläpuolella sijaitsee Södra Vallgrundin kylä, eikä kylien välillä ole selkeää rajaa. Kylän keskusta on noin kymmenen metriä merenpinnan yläpuolella.
Kylässä on yli 30 oppilaan ala-aste ja päiväkoti, jotka palvelevat myös Södra Vallgrundin asukkaita. Keskustassa sijaitsevat myös nuorisoseuraintalo ja kylän kokoontumispaikkana toimiva ravintola Vallan. Muutaman kilometrin päässä kylän keskustasta on satama, jossa on perinteisiä ranta-aittoja ja uimaranta. Kylässä on myös urheilukenttä.
Yhdessä naapurinsa Södra Vallgrundin kanssa kylä kuuluu taajamaan nimeltä Norra Vallgrund-Södra Vallgrund. Vuonna 2020 taajaman väkiluku oli 524 ja oli Mustasaaren kolmestatoista taajamasta asukasluvultaan kuudenneksi suurin. Taajaman maapinta-ala on 5,50 km² ja väestöntiheys 95,3 as./km² (2020).
Kylä muodostaa oman postinumeroalueen 65920 Norra Vallgrund. Postinumeroalueella asui 329 ihmistä vuonna 2020.
Norra Vedbon kihlakunta

Norra Vedbon kihlakunnan sijainti Smålandin maakunnan kartalla.
Norra Vedbon kihlakunta (ruots. Norra Vedbo härad) oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 905,86 neliökilometriä ja asukasluku 13 321 henkeä. Kihlakuntaan kuuluneet kunnat olivat Askeryd, Bredestad, Bälaryd, Lommaryd, Haurida, Vireda, Marbäck, Frinnaryd, Linderås, Säby ja Adelöv.
Kihlakunnan tuolloisista kunnista Linderås, Säby ja Adelöv kuuluvat nykyään Tranåsin kuntaan ja muut muodostavat Anebyn kunnan.
Norman Podhoretz

| Norman Podhoretz |
| --- | --- |

Henkilötiedot
Syntynyt: 16. tammikuuta 1930 (ikä 94) New York City, New York, Yhdysvallat
Kansalaisuus:  yhdysvaltalainen
Puoliso:  Midge Decter  (vih. 1956)
Lapset:  John, Ruthie
Norman B. Podhoretz (s. 16. tammikuuta 1930) on yhdysvaltalainen uuskonservatiivinen ajattelija. Hän syntyi juutalaisten maahanmuuttajien poikana ja valmistui Columbian yliopistosta, Cambridgen yliopistosta sekä Jewish Theological Seminary of Americasta.
Podhoretz toimi Commentary-lehden päätoimittajana vuosina 1960–1995. Hänestä tehtiin vuonna 2007 presidenttiehdokas Rudolph Giulianin ulkopoliittinen neuvonantaja. Hän on ottanut vastaan Presidential Medal of Freedomin George W. Bushilta 2004 ja Guardian of Zion -palkinnon Israelin Bar-Ilanin yliopistolta 2007.
Podhoretz on julkisuudessa kannattanut Yhdysvaltain sotilaallisia toimia Irakissa ja Iranissa. Hänen julkaistuun tuotantoonsa kuuluu terrorismin vastaista sotaa ”neljäntenä maailmansotana” käsittelevä World War IV: The Long Struggle Against Islamofascism (2007).
Aiheesta muualla

Kuvia tai muita tiedostoja aiheesta Norman Podhoretz Wikimedia Commonsissa
Norralaån

| Norralaån |
| --- | --- |
Maanosa:  Eurooppa
Maat:  Ruotsi
Läänit:  Gävleborg
Kunnat:  Söderhamn
Vesistöalue ja valuma-alueen tietoja
Päävesistöalue:  Norralaånin vesistö
Pinta-ala:  319,3 km²  
Järvisyys:  5 % 
Pääuoman pituus:  40 km 
Pääuoman osuudet:  Lötån ←Norrlaån ←Trönöån ←Skyttån
Joen uoman kohteita
Alkulähde:  Långtjärnen 
Laskupaikka:  Stenstaviken, Söderhamn, Söderhamnin kunta
 :  61.3502°N, 17.0361°E
Mittaustietoja
Lähdekorkeus:  294 m  mpy.
Laskukorkeus:  5 m
Korkeusero:  289 m
Pituus:  15 km  
Kaltevuus:  7,35 m/km
Keskiylivirtaama:  20,8 m³/s (MHQ) 
Keskivirtaama:  3,45 m³/s (MQ) 
Keskialivirtaama:  0,5 m³/s (MNQ) 
Muuta
Norralaån on Ruotsissa Gävleborgin läänissä virtaava 15 kilometriä pitkä joki, joka kuuluu Norralaånin vesistössä sen 40 kilometriä pitkään pääuomaan. Joen valuma-alueen pinta-ala on 319 neliökilometriä ja se laskee Pohjanlahden Selkämereen Söderhamnsfjärdeniin Söderhamnin keskustaajamassa.
Käännös suomeksi
Norm Ullman

| Norm Ullman |
| --- | --- |

Henkilötiedot
Syntynyt: 26. joulukuuta 1935 (ikä 88) Provost, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  84 kg
Pelaajaura
Pääsarjaura:  1955–1977
Aik. seurat:  Detroit Red Wings (NHL) Toronto Maple Leafs (NHL) Edmonton Oilers (WHA)
Norman Victor Alexander ”Norm” Ullman (s. 26. joulukuuta 1935 Provost, Alberta, Kanada) on entinen jääkiekkoilija. Keskushyökkääjä Ullman saavutti National Hockey Leaguessa 1410 ottelussa 1229 tehopistettä, jotka koostuvat 490 maalista ja 739 syötöstä. Jäähyjä hänelle tuomittiin 712 minuuttia.
Mainiona mailankäsittelijänä tunnettu Ullman pelasi uransa parhaat vuodet Detroit Red Wingsin NHL-seurassa. Siellä hänen laitahyökkääjänsä olivat maineikkaat Gordie Howe ja Ted Lindsay.
Saavutuksia

11 kertaa NHL:n tähdistöottelussa
NHL:n paras maalintekijä 1965
Hockey Hall of Fameen 1982
1998 sijalla 90 The Hockey News -lehden 100 suurimman pelaajan NHL-painotteisella listalla
Aiheesta muualla

Norm Ullman The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Bobby Hull | NHL:n maalipörssin voittaja 1965 | Seuraaja: Bobby Hull |
Nyktofobia

Nyktofobia (tunnetaan myös nimillä akluofobia, skotofobia ja lygofobia) on pimeän tai pimeiden paikkojen pelko. Sana on johdettu kreikan kielen sanoista nyktos (yö) ja phobos (pelko). Pimeän pelkoa esiintyy yleensä lähinnä pienillä lapsilla. Nyktofobiassa on kyse pimeyden näköaistimuksia rajoittavan vaikutuksen mukanaan tuomasta pelosta. Nyktofoobikko voi kuvitella näkevänsä pimeässä uhkaavia hahmoja, esimerkiksi pehmoleluja hirviöinä. Monesti henkilö ei pelkääkään pimeää itsessään, vaan pimeässä olevia esineitä. Nyktofobiaa voi aiheuttaa myös pelko siitä, ettei kykene näkemään pimeydessä mahdollisesti olevia uhkia. Pimeän pelko on yleisinhimillinen tunne, jota yleensä opitaan hallitsemaan ajan myötä. Tätä pelkoa esiintyy kuitenkin jonkin verran myös aikuisväestön joukossa. Tällöin siihen liittyy usein jokin pimeässä koettu traumaattinen kokemus tai toistuvia painajaisunia.
NeoOffice

| NeoOffice |
| --- | --- |

 NeoOffice 2.0 käynnissä.
Kehittäjä:  Planamesa Software
Kehityshistoria
Vakaa versio:  2022 (13. toukokuuta 2022) ja 2022.7 (4. syyskuuta 2023)
Tiedot
Ohjelmistotyyppi:  toimisto-ohjelmisto
Alusta:  Mac OS X
Lisenssi:  GPL
Aiheesta muualla
NeoOffice
NeoOffice on Macintoshille kehitetty toimisto-ohjelmisto. NeoOffice perustuu vapaan ja avoimen lähdekoodin ohjelmistopaketteihin Apache OpenOfficeen ja LibreOfficeen.
NeoOfficea asennetaan vain Applen tietokoneisiin ja se sisältää esimerkiksi kuvankäsittelyn, tekstinkäsittelyn, taulukkolaskennan sekä esitysgrafiikkaohjelman. Ohjelman on portannut Planamesa Software ja se käyttää Javan teknologiaa, jotta se olisi yhteensopiva Apache OpenOfficen kanssa.
Käännös suomeksi
Nenê (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Anderson Luis de Carvalho
Syntymäaika: 19. heinäkuuta 1981 (ikä 43)
Syntymäpaikka:  Jundiaí, Brasilia
Pelipaikka: vasen laitalinkki
Pituus: 181 senttimetriä
Paino: 70 kilogrammaa
Seura
Seura: Vasco Da Gama
Pelinumero: 10
Seurat
| Vuodet | Seura | O | (M) |
| 1999–02 | Paulista | – | (–) |
| 2002 | Palmeiras | – | (–) |
| 2003 | Santos | – | (–) |
| 2003–04 | Mallorca | 29 | (2) |
| 2004–06 | Alavés | – | (–) |
| 2006–07 | Celta Vigo | 38 | (8) |
| 2007–10 | Monaco | 63 | (19) |
| 2008–09 | → Espanyol (laina) | 35 | (4) |
| 2010–13 | PSG | 79 | (36) |
| 2013–15 | Al-Gharafa | 43 | (20) |
| 2015 | West Ham | 8 | (0) |
| 2015– | Vasco Da Gama | 20 | (9) |
 Seurajoukkueuran tilastot kattavat vain kansalliset sarjat, päivitetty 13. joulukuuta 2015.
Anderson Luis de Carvalho, kutsumanimeltään Nenê, (s. 19. heinäkuuta 1981) on brasilialainen jalkapalloilija, pelipaikaltaan keskikentän vasen laita tai hyökkäävä keskikenttäpelaaja. Hän edustaa tällä hetkellä brasilialaista Vasco da Gamaa, johon hän siirtyi vuonna 2015.
Hänet tunnetaan erityisesti loistavasta kyvystään antaa vapaa- ja rangaistuspotkuja.
Norra tornen

Norra tornen, näkymä Torsgatanilta toukokuussa 2020. Vasemmalla Helix, oikealla Innovationen.
Norra tornen on kahden tornitalon kokonaisuus Tukholman Vasastanissa sijaitsevalla Torsplanilla. Innovationenin korkeus on 125 metriä. Niiden rakennuttaja on Oscar Properties. Talot on suunnitellut alankomaalaisen OMA-arkkitehtitoimiston Reiner de Graaf. Tornien ympärillä on käyty keskustelua, mutta ne ovat saaneet huomion lisäksi palkintojakin.
Ruotsissa asuntojen kauppa on hidastunut ja hinnat ovat laskeneet syksyä 2018 edeltäneen hinnannousun jälkeen, ja kalliiden torniasuntojen myynti käy huonosti: kolmannes Norra tornen -tornien asunnoista oli tuolloin myymättä. Ylimpien kerrosten neliöhinta on noin 12 000 euroa. Rakennuttaja Oscar Properties oli vaikeuksissa. Tilanteeseen johti se, että uudet säännöt pakottavat lyhentämään lainaa, kun aiemmin oli tarpeen vain korkojen maksu.
Aiheesta muualla

Kuvia tai muita tiedostoja aiheesta Norra tornen Wikimedia Commonsissa
Norra tornen Oscar Properties
Norra skenet

| Norra skenet |
| --- | --- |
 Norra Skenet Uumajan yliopiston pihassa.
Nimi:  Norra skenet
Tekijä:  Ernst Nordin
Valmistumisvuosi:  1969
Taiteenlaji:  veistos
Paikkakunta:  Uumaja, Ruotsi
Koordinaatit:  63°49′14.9″N, 20°18′8.8″E
Norra skenet on ruotsalaisen Ernst Nordinin suunnittelema veistos ja Uumajan yliopiston symboli. Ruostumattomasta teräksestä vuonna 1969 valmistunut veistos sijaitsee Uumajan yliopiston pihassa.
Historia

Osana Uumajan yliopiston kampuksen suunnittelua, veistoskilpailu järjestettiin vuonna 1967 ja sen voitti Ernst Nordin. Norra skenet pystytettiin kampukselle vuonna 1969 ja siirrettiin nykyiseen paikkaansa, lähelle yliopiston lampea, vuonna 1995, tehdäkseen tilaa opettajien koulutusrakennukselle.
Veistos on tehty kiillotetusta ruostumattomasta teräksestä. Suorakulmaiset teräsputket on hitsattu yhteen vinoon muotoon, muistuttaen revontulia. Nelijalkaisessa veistoksessa on sisäänrakennetut valot. Veistoksessa olevat nelikulmaiset putket osoittavat vinosti ylös kohti taivasta.
National Geographic Society

Yhteisön logo
National Geographic Magazine vuodelta 1915.
National Geographic Society on yhdistys, joka perustettiin Yhdysvalloissa 27. tammikuuta 1888 tarkoituksenaan edistää yleistä maantieteen ja maailman tuntemusta yhteiskunnassa ”suuren yleisön” keskuudessa. Yhdistyksen ensimmäiseksi 
puheenjohtajaksi valittiin Gardiner Greene Hubbard. Häntä seurasi tehtävässä hänen vävynsä Alexander Graham Bell.
Nykyisin National Geographic Society on maailman suurin yleishyödyllinen tiede- ja kasvatusjärjestö . Se rahoittaa ja tukee tieteellistä tutkimusta ja tutkimusretkiä sekä julkaisee aikakauslehteä National Geographic (alun perin The National Geographic Magazine).
Järjestö myöntää Hubbard-mitalia saavutuksista tutkimusmatkailussa ja tutkimuksessa ansioituneille. Se on myönnetty tähän mennessä 33 kertaa.
Lehdet

National Geographic on yksi maailman tunnetuimmista aikakauslehdistä. Tyypillisesti sen kantta reunustava keltainen värikehys on lehden rekisteröimä tavaramerkki. Lehti tunnetaan korkealaatuisistakenen mukaan? artikkeleistaan, valokuvistaan ja kartoistaan. Lehteä julkaistaan englannin lisäksi useilla kielillä, muun muassa suomeksi.
Lehdet > Muut lehdet

National Geographicin nykyisin julkaisemia aikakauslehtiä ovat:
National Geographic
National Geographic Traveler
National Geographic Adventure
National Geographic Kids
National Geographic Little Kids
National Geographic Explorer
National Geographic Young Explorer
National Geographic Extreme Explorer
Televisio-ohjelmat

Vuodesta 1997 lähtien järjestö on lähettänyt myös televisio-ohjelmia omalla kaapeli- ja satelliittikanavallaan National Geographic Channel.
Aiheesta muualla

National Geographicin kotisivu
Natriumbentsoaatti

| Natriumbentsoaatti |
| --- | --- |

Tunnisteet
CAS-numero:  532-32-1
PubChem CID:  517055
Ominaisuudet
Molekyylikaava:  C6H5COONa
Moolimassa:  144,11 g/mol
Ulkomuoto:  Valkoinen kiteinen aine
Sulamispiste:  300 °C
Tiheys:  1,497 g/cm3
Natriumbentsoaatti on bentsoehapon suola. Sen kemiallinen kaava on C6H5COONa, moolimassa 144,11 g/mol, sulamispiste > 300 °C,  tiheys 1,44 g/cm3 (vesi = 1,0 g/cm3), leimahduspiste > 100 °C, itsesyttymislämpötila > 500 °C ja CAS-numero 532-32-1. 
Natriumbentsoaattia valmistetaan natriumhydroksidista (lipeästä) ja bentsoehaposta.
Käyttö

Natriumbentsoaatti on yleinen säilöntäaine, jota käytetään sekä kotisäilönnässä että elintarviketeollisuudessa. Se tuhoaa suuren osan hiivoista, bakteereista ja sienistä, mutta on toimivin happamissa olosuhteissa (pH < 3,6), minkä vuoksi sitä käytetään muun muassa hilloissa ja mehuissa. Natriumbentsoaatti on happamuudeltaan neutraalia. Useissa säilöntäohjeissa mainittava natriumbentsoaatti on elintarviketeollisuuden tuotteissa merkitty elintarvikelisäainekoodilla E211.
Haitat

Natriumbentsoaatti on herkistävä aine. Hengitettynä se kutittaa kurkkua. Bentsoehapoille voi olla myös allerginen. Jos virvoitusjuomaa säilytetään korkeassa lämpötilassa, natriumbentsoaatti voi juomassa yhdessä askorbiinihapon (E300) kanssa muodostaa syöpää aiheuttavaa bentseeniä. Natriumbentsoaatti salpaa solujen mitokondrioita.  Toisaalta on näyttöä siitä, että natriumbentsoaatista voi olla jopa suojaavaa vaikutusta Alzheimerin taudissa, Parkinsonissa, MS-taudissa, skitsofreniassa sekä urea-sykliin vaikuttavissa sairauksissa.
Aiheesta muualla

Natriumbentsoaatin kansainvälinen kemikaalikortti
PubChem: Sodium Benzoate (englanniksi)
Kyoto Encyclopedia of Genes and Genomes (KEGG): Sodium benzoate (englanniksi)